OB beoordeel verskoning ná CIA-uitlatingsThuli Madonsela Foto: Werner Beukes/SAPA Thuli Madonsela, die Openbare Beskermer (OB), het Donderdag gesê sy evalueer ŉ verskoning van Kebby Maphatsoe, voorsitter van die MK militêre veterane, nadat hy haar oor die naweek daarvan beskuldig het dat sy ŉ spioen is vir die Amerikaanse sentrale intelligensie-agentskap (CIA). “Ons neem kennis van ŉ persverklaring wat die adjunkminister uitgereik het,” het Madonsela tydens ŉ perskonferensie in Kaapstad gesê. “Ek en my span is besig om die verskoning te ondersoek. Sodra dit behoorlik nagegaan is, sal ek oor die pad vorentoe besluit.” Maphatsoe, ook die adjunkminister vir verdediging, het Maandag om verskoning gevra en die uitlatings teruggetrek nadat hy aangevoer het Madonsela werk vir die CIA. “Ek het Saterdag en Maandag uitlatings in my kapasiteit as voorsitter van die MKMVA gemaak oor die OB,” het Maphatsoe Dinsdag in ŉ verklaring gesê. “Nadat ek met my organisasie, die ANC, gepraat het, wil dit voorkom of daar ŉ misverstand bestaan oor my uitlatings. Ek trek dus my woorde terug en vra om verskoning vir enige aanstoot wat ek gegee het of skade wat ek berokken het.” Maphatsoe het sy verskoning aangebied ure nadat hy aan die Nasionale Vergadering gesê het hy het glad nie sulke uitlatings oor Madonsela gemaak nie. Lees ook: Maphatsoe vra glo om verskoning oor CIA-uitlatings VSA-ambassadeur wil klag lê oor CIA-aantygings Maphatsoe moet bewyse lewer, sê OB “OB is ŉ CIA-agent”